bavarian-nlp/barwiki-20250901 huggingface dataset:
Da Drochn vom Koinbeag

Da Drochn vom Koinbeag is a Sog aus Wean. In aan klaan Gassl, da „Drachengasse“ steht a Haus, des „Drachenhaus“. Eignlich haasts a so, wäu da easchte Besitza da "Johann Martin Drach" woa. Oba sowos is natialich ned so intaressant, oissa is de Sogn vom „Drochn vom Koinbeag“ entstaundn.
des Gschichtl.
Fria, ois am Koinbeag no a dichta Woid woa, hod in aana Höön duat a Muaztrumm Drochn glebt, dea des gaunze Laund umadum tyrannisiat hod. Kaa Mensch und aa kaa Viech woa vua eam sicha, und, nachdem dass si kaana gfundn hod, dea was de Schneid ghobt hod, si dem Drochn zum stöön, is de gaunze Umgebung imma mea vakumman.
Oba amoi woas daunn a so, doss a Weana, dea in da Stod a Haus hod baun woin, a boa Maura und Tischla aufn Koinbeag gschickt hod, damiz vaschidane Matriäulien zum baun bringan kennan: Staana, Saund und aara Hoiz. Oissa san de Leit auffegstiegn und haum ins oaweitn augfaungt. Sie haum Baam um Baam umgsaglt und Staa um Staa brochn. Do da haums auf aramoi den Drochn gsegn, der wos grod vua seina Höön in da Sunn glegn is und büslt hod. Gaunz genau haums eam gsegn, mid aan paunzatn Keapa, mit zwaa Fligln und via schuppige Haxn. Denan Leit is natialich da Schrockn voi in de Baana gfoan, se haum ois liegn und steh lossn und se san in de Stod zruckgrennt. Durtn haums des ois gaunz genau eanan Bauhean gschüüdat.
Dea woa obaraa gstaundans Maunsbüüd und a Wifzack und hod gmaant, ea losst so von so aan deppatn Drochn ned sekkian. Ea hod eana gschofft, aus Hoiz an festn laungan Kostn zum baun, dea wos auf da aanan Schmoiseitn a Loch ghobt hod, durch des zwoa da Schedl, oba ned da Keapa von dem Lindwuam duachbasst. Auf da aundan Seitn haums a Schiebetirl gmocht zum obelossn, waun des Viech eascht amoi in da Kistn drin is.
De Kistn hod da Bauhea zsamm mit seine Leit aufm Beag auffezaaht und auf an Föösn obahoib von da Drochnhöö aufgstööt. Daun haums des Gschtöölettl mit eisane Keddn obelossn und zwoa aso, doss da Täu min Schiaba vur da Höön woa, und da Täu min Loch auf da aundan Seitn. Daunn hams no a Käubl zsammgfangt und daheazaaht und vuam Loch von da Kistn aubundn. Noch a Wengl aan Zwickn hod des Käubl augfaungt zum blökn, woraufhin da Drochn in da Höön aufgwocht is, wora grod a Schlaafal ghoidn hod. Volla Gia is a aus da Höön aussegschossn, in de Kistn eine und woit durch des Loch durche des Käubl schnappn und zsammfressn. In dem Moment haums des Schiebetial obelossn und da Drochn woa gfaungan. Schnöö haums Staana auf de Kistn ghaut und a Murzfeia rund umadum auzundn. Und in dem Kwoim is daunn da Drochn dastickt. Jetzan eascht, wiara Rua woa, hod ma gsegn, wos fia a Riesntrumm des Viech wirklich woa und olle woan baff. Sie haum eam de Haut oozogn, haums von an Gerba germ lossn und ois Schüüd vua dem neichn Haus aufghenkt.
De Gossn, wo des Haus gstaundn is, hod ma auf des hinauf „Drachengasse“ gnennt, und so haassts no heit.
Brein

Brein oda Hiasch (dt. "Hirse", engl. "millet") is a Gruppn vo Droadgoddunga, de wo se ähnli san und a hoche Bedeitung ois Grundnoarungsmiddl ham.
"Brein" hoaßt a desweng, wei da Hiasch"brei" in insara Region friacha oans vo de wichtigstn Grunnoarungsmiddl ibahapts woa und so zun Synonym vom Ausgangsprodukt woan is.
Bubikopf

A Bubikopf is a Kuazhoorschnidd fia Fraun. De Frisua is umara 1920 aufkema und schnej zua beliabtastn Hoarmode worn. Zua dera Zeid wor a bubihofts Fraunbuid hochmodean. Da Bubikopf is owa aa heit wieda ogsogt.
Ruaßiga Freida

Da Ruaßiga Freida und Foschingsfreida (dt. "Rußiger Freitag" und "Faschingsfreitag") is da Freida vuam Oschamiddwoch. Es is da Dog nochn narrischn Pfinzda (Weiwafosching) und vuam Schmoizign Samsda (Foschingssamsda).
Travertin

Travertin is a Koichstoa mit Poan. Meistns is a göblich oda braun. Es gibt owa aa rodn und beign Travertin.
Travertin hoaßt "Stoa aus Tivoli". Des kummt dohea, wei da Stoa duachs antike Rom populär woan is. Fost de gaunze antike Stod is aus Travertin aus Tivoli (bei Rom) baut gwesn. Am Colosseum und aundan Segnswiadigkeitn kaunstas no imma segn.
Da Travertin wiad a Quöökoich gnennt, wei a an Siaßwossaquöön entstäht. Während de aundan Koichstoana aus Oblogarunga vo Meeresviecha (Muschln etc.) entstandn san, entstäht da Travertin duach a kemische Ausfällung (wia de Tropfstoana).
Travertinsoatn.
Travertin entstäht iwaroi auf da Wöid. Owa net iwaroi is da Travertin ois Natuaweakstoa vawendboa.
Schmoiziga Samsda

Da Schmoizige Samsda und Foschingssamsda (dt. "Schmalziger Samstag" und "Faschingstag") is da Samsda vuam Oschamigga. Es is da Dog nochn ruaßign Freida und vuam Foschingssunda.
Schmoizig hoaßta desweng, wei in da Fosanochtszeid gean Schmoiznudl (boarische Kropfa).
Monda

Da Monda oda Maada (dt. "Montag", engl. "Monday") is in Bayern und Östareich da easchte Dog in da Woch. Voa 1976 (Eifiahrung vo da ISO 8601/DIN 1355) wors da zwoate Dog. 
In manche Religiona (Judndum, Islam) iss da zwoate Dog. 
Da Nam kimmt vo da Mondgeddin Luna. Es is a Iwasetzung vom lateinischn "Dies Lunae" (Dog vo da Mondgeddin).
Iada

Da Iada oda: Deansda (dt.: "Dienstag", engl.: "Tuesday") is in Bayern und Östareich da zwoate Dog in da Woch.
Da Nam Iada leitd se van germanischn Kriagsgod Tyr ob, wo vawondd is mid'm griachischn God Ares. As Woat is iwa de Gotn ins Boarische kemma. 
In monche Religiona (Judndum, Islam) is da Iada da dritte Dog.
Pfinzda

Da Pfinzda oda Pfinsda und Dunasda oda Dunaschda und Dunasdog (dt. "Donnerstag", engl. "Thursday") is in Bayern und Östareich im biagalichn Kalenda (ISO 8601) da viate Dog in da Woch.
In de Religiona Judndum, Islam und Kristndum) iss da fimfte Dog. Da easchte Dunasda im Joar legt aa de easchte Kalendawoche fest.
Manchmoi wead a aa kloana Freida gnennt aus Voafreid aufs Wochnend.
Etymologie.
Dunasda.
Da Nam Dunasda kimmt vom germanischn Dunagod. Im siidgermanischn hoaßt a Donar (vgl. im oidengl. "Þunresdæg"), im noad- und westgermanischn Thor (desweng engl. "thursday", denisch "Torsdag"), im romanischn Jupita (lat. "dies iovis", desweng frz. "jeudi", span. "jueves", italienisch "giovedì"). Wia de Germanen de babylonische 7-Dog-Wocha iwanumma ham, hams a Analogie zua "dies iovia" (Jupitadog) buidd.
Pfinzda.
Da Nam Pfinzda kimmt ausn griachischn "pempte hemera" und hoaßt „fimfta Dog“. Des Lehnwoat is woarscheinli iwas Gotische ("*paíntē dags") und ofd iwas Langobardische ins Boarische keman und zejt zua de boarischn Kennweata. Wearend as Woat Pfinzda im boarischn Sprochraum sejtn woan is, hod sa si in boarischn Sprochinsln bessa dahoidn.
Schwoazza Pfinzda.
Da Bäasncrash vom 24. Oktoba 1929 an da Wallstreet wead Schwoazza Pfinzda (Black Thursday) gnennt, wei ra a Wejdwiatschoftskrisn eigloadd hod.
Hoadnsteaz

Hoadnsteaz is a oafochs Essn aus Hoadnmej oda Hoadngriaß, Wossa und Fett (friacha imma Schmoiz). Zun Steaz hods friacha oft Schpeeg und Grammen gem.
Bis in de Middn vom 20. Joarhundad woa Steaz in Östareich und Bayern oane vo de wichtigstn Hauptmoizeidn. In Ost- und Siidöstareich vua oim Hoadnsteaz.
De Zuadodn Hoadnmej bzw. -griaß, Schmoiz, Schpeeg hod ma leicht aufd Orwad (z. B. de Hoizhoggabuam in an Woid) midnehma und si schnej a recht noarhofte, woarme Moizeit mocha kina.
Kubikmeta

Kubikmeta is de SI-Einheit fias Voluman. A Kubikmeta is a Wiafl von aan moi aan moi aan Meta. Schreim tuad ma des ois m3.
So wia beim Kwadrat, gibz natialich aa beim Kubik- olle Variantn vo de Länganeinheitn.
Kubikzantemeta.
As Zeichn waa "cm3", oft gschrim ois "ccm", wiad bsundas vawendt beim Hubraum vo aan Vabrennungsmotoa.
In aan Kubikmeta bassn genau ozöhte 1 Mülliaunan Kubikzantimeta, des san 106 ccm.
Kubikdezimeta.
Do gheat "dm3". Wäus dessöbe is, vawendt ma do efta „l“ fia Lita. Aa Lita san 1000 Kubikzantimeta, umgekeat hod a Kubikmeta tausnd Lita. Des wiad aa gean bei Motoan vawendt, zum Beispüü is a Wogn mit zwaa Lita aana, des wos an Motoa mid 2000 ccm hod.
Kubikkilometa.
Gibz aa, des waa "km3", oisa aa Kilometa hoch drei. Des is scho a gaunzscheens Trumm, so gabat ma vielleicht des Voluman von an Beag oda von aan Meea au, oda des Bia, wos im Siiddeitschn Raum iwas Joa gsoffn wiad.
Schmoiz

Schmaiz (dt.: Schmalz, engl.: "lard") is im engan Sinn a weidavaorwadte Schlochtfeddn vo Facken. Des woa friaha in Eiropa bis in de Middn vom 20. Joarhundad as wichtigste Speisnfedd iwahapts.
Im weidan Sinn redd ma aa vo Ganslschmoiz und vo Budanschmoiz. De gschmoizane Feddn vo Rindviechan nennt ma ned Schmoiz, sondan Toig.
Schmoiz auslossn.
Da entscheidnde Voatei is, doss a Schmoiz recht laung hoitboa is, aa ohne an Eiskostn. Da Budan wead ranzi, a Schmoiz ned. Da Grund dafia is: Ban Schmoizmocha wead da Schlochtfeddn es Oaweiß und es Wossa entzong. Mid da Vabroadung vom Eiskostn ob da Middn vom 20. Joarhundad wor de Hoidborkeit vo Schmoiz owa neama so wichti. Desweng hods aa de dominiande Bedeitung valoan.
As Schmoiz auslossn gähd aa vui oafocha ois wias an Budan mocha. De Schlochtfeddn (da ungraichade Speeg) wead kloa gschniddn und nacha stundnlong ba middlara bis niadriga Hitzn auslossn. Dobei entstengan Grammen und Schmoiz. De Grammen wean obgseicht und as reinweiße Schmoiz bleibt. Wann as Schmoiz no Grammen enthoidn duad, nacha redd ma vo Grammeschmoiz. Grammeschmoiz wead oft mid Zwiefen, Majoran und Thymian auslossn, na schmeckts bessa.
Zammsetzung.
Schmoiz bsteht aus gsäddigtn und ungsäddigtn Feddsairen (Triglyceridn). Da Otei vo "gsundn" ungsäddigtn Feddsairen liegt bei umara 60 %, dovo san uma 10 % meahfoch ungsäddigte Feddsairen.
Schmoiz schmuizt bei 26 bis 40 °C.
Variantn.
Grammeschmoiz.
Bein Grammeschmoiz wean de vakrimmtn Speegstickln, de wo vo da Feddschmejzn iwri bleim, ned obgseicht.
Ganslschmoiz.
Ganslschmoiz wead wia s Schmoiz vo de Faggen gmocht, nua doss ma ois Rohstoff de Schlochtfeddn vo Gansln heanimmt.
Budanschmoiz.
Wann ma Budan bei middlara Hitz auslossd, na entziagt ma aa Wossa und Oaweiß und ma griagt so Budanschmoiz. Budanschmoiz is hoitbora ois wia Budan und ko steaka dahitzt wean.
Vegetarischs Schmoiz.
Fia Vegetaria und Vegana gibt's a Schmoizimitat aus Pflanznastoff.
Iwadrongne Bedeitung.
Im iwadrongna Sinn hod Schmoiz a positive und a negative Bedeitung.
Im positivn Sinn hoaßts Kroft und Steakn. Des kimmt dohea, wei Schmoiz in unsara Region bis umara 1950 de wichtigste Kroftnoahrung wor. Beispui dazua: Musklschmoiz oda Iaxnschmoiz, Hianschmoiz usw.
Im negativn Sinn moants seicht und sentimentai. Des kimmt woahrscheinle vom longsoma Dahiischmejzn vo da Feddn beim Schmoiz Auslossn. Im iwadrognan Sinn: vui z vui Gfui (vgl. Schmoizmusi, schmoizi).
Es wead aa im iwadrognan Sinn neitrai vawendd, beispuisweis in Schmoizlockn und Schmoizfrisua, a Ospuiung af de feddign Hoar oda in Oahnschmoiz (schaugt a weng aus wia Schmoiz).
Aa zu da Fettn (Effet) vo oana Billardkugl sogt ma "Schmoiz".
Aa de Strof vo an Gricht wead Schmoiz gnennt. Do greift da Richta meah oda weniga tiaf in „Schmoiztopf“ und waunns bsundas tiaf woa, is des daunn „a gschmoizane Strof“. Und waunn daunn oana „auf Schmoiz“ is, daunn sitzt a grod im Häfn.
Waunn wos recht teia is, red ma von „an gschmoizanan Preis“.
Schmoizlockn

Schmoizlockn oda öst. Gatschwöön (dt. "Schmalztolle") nennt ma a tippische Frisua aus da friachn Popkuitua (Rock ’n’ Roll) in de 1950a Joar. Bekannt worn iss voa oim duachn Bill Haley und en Elvis Presley. De Frisua is nebnan Petticoat von de Deandln es auffälligste Symboi vo da RocknRoll-Zeid bliebn. De Frisua wead vaoanzlt aa no heit drogn.
De Schmoizlockn hod oide historische Voabuida. De ungarische "Magnatnroin" (siecht ma beispuisweis in da Ahnlgalarie vo da Fiaschntfamij Esterházy oda ba de englischn Dandys und de Gigolos ba uns in de 1920a Joar.
Koichstoa

Koichstoa (dt.: Kalkstein) is a Soumebegriff fia Stoana, de wos voa oim aus Kalziumkarbonat (CaCO3) bstenga.
Koichstoana hom a hohe wiatschoftliche Bedeitung, fia de Baustoffindustrie (Baukoich) und fia de Natuaweakstoaindustrie. De meisdn Koichstoana entstenga duach Iwarestln vo Lebewesn (vua oim Schoinviecha wia Muschln und Schneckn), es gibd owa Koichstoana, de wos im Wossa ausgfoid wean, u. a. Travertin.
Koichstoa, dea wos vui Degl enthoid, wead Meagl gnennd. Koichstoa mid vü Dolomit (CaMg(CO3)2), kuaz Dolomit.
Koichstoasoatn.
Nua bstimmde Koichstoasoatn wean ois Baustoff vawendd. In Bayern gibds wejdberihmte Koichstoabrich (Solnhofena, Jura, Muschlkoich).
Schmoizfrisua

Vo ana Schmoizfrisua redd ma, wen de Hoar vo Mannan extrem eigfedd san. De Schmoizlockn san a Speziaifoam vo da Schmoizfrisua.
A Typ mid ana Schmoizfrisua wead oft - pars pro toto - aa nua "de Schmoizfrisua" gnennt.
Oahnschmoiz

Oahnschmoiz (dt.: Ohrenschmalz) is a fettige Obsondarung vom innan Oahwaschl im sogn. aißan Gheagang.
Oahnschmoiz gibt ba oin Spoviechan. Es schitzt de innan Oahwaschl voa Staub, Dreeg, obgstoabanan Haudzejn, Bakterien und Insektn. Wen ma jedn Dog de Oahwaschln woscht oda Schwimma gäht, na fait dea Schutz und des ko di krank mocha.
Schmoizmusi

Schmoizmusi oda schmoizige Musi is a Musi mid vui zvui seichtn Gfui.
So a Musi is eha oafoch und unglaubwiadig mid sentimentain Textn.
Oft san damid schnuizige Schloga und seichte Voiksmusi gmoant, oba aa praktisch olle Musicals zehjn zun Schmoizgenre.
Musklschmoiz

Musklschmoiz, Musklkroft oda Moach is de Keapasteakn vo an Menschn. Mid Musklkroft ko ma auf Sochan physisch eiwiakn.
Musklschmoiz brauchst fia de keapaliche Orwad, fian Spoat und zun Ogebn. As Musklschmoiz ko duach Training vasteakt wean, beispuisweis in da Muckibude. De Musklkroft in da Schuita und im Obaoarm nennt ma Iaxnschmoiz (dt. "Achselschmalz").
Ma untascheidd vaschiedne Oartn vo Musklschmoiz (mid Beispui vo de Boarischn Spoatoartn):
Schmoizbrod

A Schmoizbrod (dt.: Schmalzbrot) is a Scheibn Brod, wo a Schmoiz auffe gschmiad is.
A Schmoizbrod deafad in unsara Region bis umara 1950 da wichtigste Bstandteu vo da Brodzeid/Jausn gwen sei. Dozua hod ma gean an Knofe und Essigguakal gessn. Zsaumm mid an Wei hod des in Wean a gwisse Tradizion, wia ma in da zweitn Strophn vom "Ambros Wolfal" hean kau. Des gibts aa bei jedn Heirichn.
Putinismus

Putinismus is da Begriff fia de Ideologie und as diktatorische Heaschoftssystem vom Wladimir Wladimirowitsch Putin in Russland.
Sei politisches, strategisches und taktisches Handweak hod a beim KGB in da Sowjetunion und bei da Stasi in da DDR gleant. No 1990 hod a vasuacht in Deitschland a neie Stasi aufzumbaun. Sei Hauptfigua is owa zum Vafossungsschutz iwaglaffa und ois is aufgflong.
As obaste Strategie vom Putinismus is, dass da Putin lembslang regiad. Desweng wean olle politischn Gegna in Mafia-Mania koid gmocht.
Putin Propaganda- und Moadmaschin.
De Putin Propagandamaschin orwad wia zua Sowjetzeit duach Lug und Trug. Politische Gegna wean mit frei dafundanan Gschichtn diffamiad, ferti gmocht und vahofdd. Des langt owa oft nit, an Haufa Putingegna san daschossn, vagifdd und schtranguliad woan. De Propagandamaschin mid Lug und Trug, inkl. Twitter-Bots, wead aa gegn gegnarische Stootn eigsetzt (z. B. Ukraine, USA).
Judäa und Samaria

Judäa und Samaria ( oda ((Esor) Jehudah we Schomron), englisch Judea and Samaria) is de offiziölle israelische Bezeichnung fias Westjordanland.
Des Gebiet is 1967 im Segsdogekriag vau Jordanien valuan wuan. Es san uma 5800 Quadratkilometa, wo uma 300.000 Israeli und rund 2 Müllionan Araba lem. Ned enthoidn is Ostjerusalem, des wos vau Israel anektiad wuan is.
Judäa und Samaria stähd unta israelischa Müliteavawoitung. De Araba kina si weitgehend söbst vawoitn und san - im Untaschied zua de Judn - kaane israelischen Stootsbiaga.
Stefan Dettl

Da Dettl Stefan (*5. Aprui 1981 z Traunstoa) is a boarischa Musikant aus Grassau im Cheamgau, Obabayern. 
Bekannt is a woan ois Frontmo vo de LaBrassBanda. Friacha hod a in Sinfonieorchestan gschpuit.
Seit mocht a a oagne Musi. Ea singt in boarischa Sproch und is fia sei Trumpetnschpui berihmt. Seit 2010 is a aa Valega vom bayerischn Kuituamagazin "MUH". Er spuit aa Gitarr.
Deutschlandradio Kultur

Deutschlandradio Kultur (Obkiazung: DKultur) is as kuituaorientiadee Heafunkprogramm vom Deutschlandradio. Von 1994 bis Meaz 2005 hod dea Senda „DeutschlandRadio Berlin“ ghoaßn. Da Sitz is im ehemolign RIAS-Funkhaus am z Berlin-Schöneberg.
Madrid

Madrid is de Haptstod vo Spanien. De Stod is noch London und Berlin de drittgrässde Stod vo da Eiropäischn Union.
Madrid is da geografische und politische Middlpunkt vo Spanien und as Kuituazentrum. Es is da Siitz vo da Regiarung und de Residenz vom Kini nämli da Kini Phillip da sechste.
Woxmoigreim

A Woxmoigreim, aa Woxgreim, Fättstift oda Fättgreim, isa Utensill zan Moina oda Schreim. Nom Moina bleibd a Woxfuim am Untagrund zruck und zweng seina Deckkraft griagt ma laichtande Foamna zam. Gmoids is ofd Liacht- und Wossafesd.
Ois Schebfa vo dem Zeigl guit da Amerikana Edwin Binney (1866–1934), ders zeaschdmois mim C. Harold Smith, Anno 1903 fabriziad kod hod. De vo ea grinde Gsäischofd Crayola (friara Binney &amp; Smith Inc) is heid da wäidgrässde Broduzent vo Woxmoigreimna.
The Big Bang Theory

The Big Bang Theory is a Sitcom vom Chuck Lorre und vom Bill Prady. Se laft seitn 24. Septemba 2007 af dem amerikanischn Feansehsenda CBS. In Estareich laft se seitn 13. Meaz 2010. Bis iatzt hod se siebn Staffln, de ochte weat grod gsendt. De Serie fongt domit on, dass nebn de baadn Physika Leonard Hofstätter und Sheldon Cooper de Schauspülerin Penny einziagt.
Comarca

Comarca is im Spanischn sowos Ähnligs wia in Östareich und Bayern a Beziak bzw. Landkroas.
Se ham owa in Spanien ned de gleiche, vawoitungsrechtliche Bedeitung. Sogor innahoib vo Spanien gibts Comarcas ois Gebietskeapaschoftn und sejchane, wo des ned san.
Soinhofna Koichstoa

Soinhofna Koichstoa, aa Solnhofener Kalkstein, Solnhofener Plattenkalk, kuaz Soinhofna oda Solnhofener, is a Koichstoa aus da Gegnd vo Soinhofa in Middlfrankn und aus da ogrenzadn Region in Obabayern, dea wos im Jura entstandn is.
Da Soinhofna is a sognennta Plottnkoich, des hoaßt ea is plottig gschichtt. Da Obbau is deswegn recht aufwendig. Ea kau net mit Maschinen in Rohbleckn ausn Stoabruch aussagschniedn wean, sodan muaß vom Hockstockmoasta mit an Pickl im Stoabruch aussaghockt wean.
Schmoizbeckarei

Schmoizbeckarei oda Schmoizgebäck (dt.: Fettgebäck, Siedegebäck) is a Sammebegriff fia olle Beckarein, de wo in Fett schwimmad aussabocha wean.
Friacha san Schmoizbeckarein nua mid Schmoiz aussabocha worn, heit weans aa mid ondan Fett gmocht, bsondas mid vaschiednan Ejsoatn. Se bstenga traditionej aus Geamdoag. Heit gibds owa aa Schmoizbeckarein aus Miabdoag, Eadäpfedoag, Brandmassn und meahra.
Zua de Schmoizbeckarein ghean beispuisweis olle Krapfa, Schmoiznudln, Fosanochtskiache und Schmoizgringal (Donuts).
Es gibd gfuide und ungfuide Schmoizbeckarein. Gfuid weads meistns mid Mamalad oda Creme.
Nochn Bocha wean de siassn Oartn no zuggad, glasiad oda mid Schogglad iwazong.
Schmoizbeckarein san recht noahrhoft, enthoidn owa wenga Fettn ois wia ma glabt.
Famij

A Famij oda östar.: Famülie (dt.: Familie, engl.: "family") is a enge Lemsgmoaschoft.
De klassische Famij bschtähd aus Voda, Muada und Kindan und hod so de engste Vawandtschoft gmoant. Friacha san aa no de Ahnln midzejt woa, de wo im Haus glebt ham und im weidan Sinn aa de Deanstleit (schaug aa Woatheakumft). Heit gibts an Haufa Variantn vo Rengbongfamijn, de Lemsgmoaschoft schtähd im Voadagrund, so wia im oidn Rom, neama de Foatpflanzung.
Woatheakumft.
Des Woat kimmt vom lateinischn "familia" und hoaßt Hausgmoaschoft. Des Woat is wiedarum obgloadd vo lat. famulus (Haussklave). Gmoant woa mit "familia" da gsamte Hausschdand vom Mo, oisdann: Wei, Kinda, Sklavn, Freiglossane und as Viech. Mid "familia" und "pater" woan nacha koa Vawanddschoftsschtruktua gmoant, sondan a Heaschoftsschtruktua. Da biologische Eazeiga (Voda) hod "genitor" ghoaßn und nit "pater".
Kindl

A Kindl oda Kind is a junga Mensch zwischn Gebuat und Pubertet, in Wean songs unta aundan aa: Gschropp.
Kindl bschreibt aa de lemslonge Beziahung zua de Ejtan (Suhn und Dochda vo jedn Oita). Es ko metaphorisch aa de Beziahung zua ana Autoritet oda de Zuaghearigkeit zua an Clan, Schtamm oda ana Religion moana: "Kinda vo Israel". Es ko aa an bsundan Bezug zua an Oat, ana Zeid oda ana Situazion usw. bedeitn: "Weanakind", "Natuakindl", "Kindl vo de 70a"
De Woppnfigua vo Minga wead aa s Mingna Kindl ghoassn.
Koasa

Koasa oda Kaisa (dt.: Kaiser) is da boarische Titl fia an Imperatoa. Es kimmd direkd van remischn Imperatoatitl "Caesar", des wo van Gaius Iulius Caesar obgloadd is. Im klassischn Latein wead Caesar wia "Kaisar" ausgsprocha.
Da Koasa soit a Steigarungsstuafn van Kenig sei“, Koasa und Kenig wean owa ofd ois Synonym vawendd.
Schuastabindn

Aa Schuastabindn isa Zeigl, wos s Monadsbluat fo am Wei aussahoi da Bixn aaf fanga duad.
D Schuastabindn, wiad oafach ind Untahosn nei glegt, oda seid de 70a Jo aa nei biggt und da 
Blempe wiad duad diaggad an da Bix afgsaugd.
Da Numa kimmt dohea, wei ma friacha an Wei grodn hod, ned blosshappad zum geh, wauns grod de Regl hod. Do hoz oiso an Schuasta fia Schuach braucht, und wegn dem hod ma gsogt: "Se hod in Schuasta".
No gabs no dickane und dinnane Bindn, fia fui und fia wenga Bluad. Und oi mid Fliagl,
de wo vahindan soin, dasda de ganz Soß iwagäd und iwad Bfiass owarinnd.
No hods no Slipeilong, de ausshoi voum Monadsbluat neiglegt wean. De fanga no an nodrebfedn
Soichalen, oda wos hoid sunsd no fiara Zeigl drin is, aaf.
Villa Las Estrellas

Villa Las Estrellas (spanisch fia „Sternenstod“) is a chilenischs Dorf a da Presidente Eduardo Frei Montalva-Station auf da King George Insl vor da Antarktischn Hoibinsl. S Dorf ligt am vo Chile beaspruchtn Teil vo da Antarktis. Es is de gressane vo zwoa zivile Siedlunga aufm antarktischn Kontinent nema da argentinischn Esperanza-Station. Am Summa wohnand a da Siedlung um de 150 Leid, am Winda um de 80e rumdum, Kinda wohnand do a.
A da Ortschaft gibts a Grundschui mid zwoa Lehra und eba 15 Schüler, dazua nu a gloane Biacharei und an extrign Kindagoatn. A Bost gibts nochad nu und vo da Chilenischn Luftwaff wiad a Grangahaus bedrim. Da nächste Flughafn is da Teniente R. Marsh Airport.
Villa Las Estrellas is oana vo de momendan am wichtigstn Gebiete fian Tourismus a da Antarktis. De Touristn weand iba Punta Arenas eigflong.
Mid dera Ortschaft mechad Chile sein Aspruch auf sei Gebiet a da Antarktis vadeitlichn.
Klima.
Am Schnied lingand de Temparaduan bei −2,4 °C und schwankand undam Joa zwischn −6,3 °C am Winda und 1,4 °C am Summa. Da Niadaschlog ligt am Schnied aufs ganz Joa gseng bei 405 mm.
Fahnawei

Aa Fahnawei is a Fesd, wou da Pfora a Fahn an Seng gibt.
Gschicht.
Scho im Oitadum hom de vaschina Stämm oi Fäidzeichn kennt kod. As remische Heer hod domois edlache 
foro drong kod. S deitsche Reichsheer hod fuam easchdn Wäidgriag fia jen Truppntei a eigane Fahn kod,
aussa fiad Atillari.
Am Ofang issaso gwen, das da Soidad im Gfächt gwisst hod, hoitaus do is mei Fahn, do muase hie. Ob zruck,
oda fiare, owei da Fahn no.
Dano is gwen, das de Fahn a Zeichn fia "Eah und Drai", af de ma an Eid hod schwean miassn, woan is.
No is de Fahn aa Heiligdum gwen, de Kiachle gweid und an bsundan Blodz kod hod.
Wiaseno de Griagfiarung mid da Zeid vaändad kod hod, hom aa de Fahna era Bedeidung ois Fäidzeichn valuan kod.
Fahnawei.
Owara de Voraine, wiad Schitzn, Schbort und Gsangsvorain hom eigane Fahna. Ara jädwäde Feiawea.
Und aa de Fahna miassn gweid wean, neie und oide, omoi wida, weis ofd uaoid hand und mid da Zeid a bissl hie wean.
No wiads wida grichd un nom richdn muass wida gweid wean.
Und wens no gweid wiad, no mochd des da Pfora ned hint im Bäsnkammal, sundan es wiad a rechda grouß Fesdl
gmochd.
Dazua wiad eiglon, Voraine fo da Umgebung, de säim ara Fahn hom. Und Musekapäina, de dano im Fesdzug midlaafa und afschbuin. An Zug foro reit no ofd a Heroid, oda a boo Schnoiza. Dano de vaschina Varaine, ogfiad fum Dafalbua, Musekapäina und Fana. No gäds za Fäidmess oda Kiach, woud Fahn fum Pfora gweid wiad. Dano wiad zan Fesdbloz maschiad, ofd isa Biazäid afgschdäid, wou gessn und foa oim fui drunga wiad.
Dafalbua

Da Dafalbua drogd afda Fahnawei s Schuidl ("Dafal") fo seim Vorain foro.
Draaf schdäd da Nam fum Vorain oda da Nam fo da Stod. Fia des dasa des Dafal drogd,
griagda s`essn und s`dringa umasunsd.
Im Netz.
• A Top Dafalbua